**ПРОЕКТ!**

**ДОГОВОР**

**№\_\_\_\_**

**от Регистъра на договорите**

**Днес ……………………. в град Гоце Делчев, се сключи настоящият договор между:**

**1. ОБЩИНА ГОЦЕ ДЕЛЧЕВ**,БУЛСТАТ 000024745, със седалище и адрес на управление: Община ГОЦЕ ДЕЛЧЕВ, гр. Гоце Делчев, п.к.2900, ул.”Царица Йоанна” №2, представлявана от Владимир Москов - Кмет на Община Гоце Делчев и Антоанета Пенкова – началник отдел „Счетоводство“, наричана по-долу ВЪЗЛОЖИТЕЛ, от една страна

и

**2……………………………………………,** със седалище и адрес на управление: гр. ………………………………..….., ул. …..………………………………… №………………., ЕИК ………………………, представлявано от ……………………………………………….., наричано за краткост ИЗПЪЛНИТЕЛ.

Настоящият договор се сключва на основание чл.74, ал.1 във вр. с чл. 41, ал.1 и ал. 2 от Закона за обществени поръчки, във връзка с проведената открита процедура за възлагане на обществена поръчка по реда на чл.14, ал.1, т.2 от ЗОП с предмет **„Сметосъбиране и сметоизвозване на твърди битови отпадъци (ТБО) от урбанизираните територии на община Гоце Делчев”,** открита с Решение № ………………. на Кмета на Община Гоце Делчев и приключила с Решение № ……………….. на Кмета на Община Гоце Делчев, с който страните по него се споразумяха за следното:

**I. ПРЕДМЕТ НА ДОГОВОРА**

**1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва: събиране и извозване до **регионално депо „Гоце Делчев”** на твърди битови отпадъци, включително смесени отпадъци, образувани от домакинствата, генерирани от жилищни и нежилищни имоти в Община Гоце Делчев (включващи гр. Гоце Делчев, с. Делчево, с. Мусомища, с. Добротино, с. Попови ливади), с граници на обслужваните райони и честота на сметоизвозване, определени с ежегодна Заповед на кмета на Община Гоце Делчев, съгласно чл. 63, ал. 2 от Закона за местните данъци и такси. Извършените услуги следва да бъдат в съответствие с условията и изискванията, заложени в Техническата спецификация - **Приложение №1** и Техническото предложение за изпълнение на поръчката и Работната програма към него - **Приложение №2**, неразделна част от настоящия договор.

**2.** Битовите отпадъци, генерирани на територията на община Гоце Делчев, следва да се извозват за депониране на **Регионално депо „Гоце Делчев”**.

**3.** Не е предмет на настоящия договор:

**3.1.** събирането и извозването на опасни, взривоопасни и радиоактивни отпадъци, животински трупове;

**3.2.** събирането и извозването на строителни и производствени отпадъци.

**II. СРОК НА ДОГОВОРА**

Настоящият договор се сключва за **срок от** **3 години или 36 месеца** и влиза в сила от датата на подписването му.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**1. ВЪЗЛОЖИТЕЛЯТ** има право чрез свои специалисти да упражнява контрол по изпълнение на договорените работи и за допуснати отклонения да дава предписания за отстраняването им, които са задължителни за **ИЗПЪЛНИТЕЛЯ**.

**2. ВЪЗЛОЖИТЕЛЯТ** има право периодично да изисква и получава от **ИЗПЪЛНИТЕЛЯ** отчет и информация по изпълнение на договорените дейности.

**3. ВЪЗЛОЖИТЕЛЯТ** има право да предписва допълнителното поставяне на съдове за твърди битови отпадъци, включително смесени отпадъци, премахването или разместването им.

**4. ВЪЗЛОЖИТЕЛЯТ** е длъжен да организира контрол по спазване на изискванията по наредбите на Общински съвет - Гоце Делчев във връзка с поддържане чистотата на населените места и управлението на отпадъците.

**5.ВЪЗЛОЖИТЕЛЯТ** е длъжен в рамките на своята компетентност и в рамките на разумното да подпомага **ИЗПЪЛНИТЕЛЯ** в неговата работа, като обезпечава своевременното освобождаване от МПС на уличните платна и паркинги за извършване на качествено почистване на уличната мрежа, с цел улесняване извеждането на съдовете за смет от местата им до сметосъбиращия камион, изпразването им и връщането им на място.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**1. ИЗПЪЛНИТЕЛЯТ** има право самостоятелно да организира режима си на работа във връзка с изпълнение на дейността по този договор, но във всички случаи при спазване на Техническата спецификация, Техническото предложение и Работната програма, които са приложение към настоящия договор.

**2. ИЗПЪЛНИТЕЛЯТ** има право да ползва възможности за наемане на допълнителна работна сила по Програмите за осигуряване на трудова заетост, което обаче не може да бъде основание за промяна в окончателната цена за изпълнение на услугата, въз основа на която изпълнителят е избран за сключване на договор в горепосочената процедура по възлагане на обществена поръчка.

**3. ИЗПЪЛНИТЕЛЯТ** има право да получи възнаграждение за извършената работа по цена и начин на плащане, посочени в раздел V. от настоящия договор.

**4. ИЗПЪЛНИТЕЛЯТ** се задължава за своя сметка:

**4.1.** да осигурява в непрекъсната наличност необходимия обем (брой) съдове за изпълнение на обществената поръчка;

**4.2.** да ремонтира и поддържа в добър естетически вид съдовете за смет;

**4.3.** да извършва измиване и дезинфекциране на съдовете – минимум **два пъти** годишно;

**4.4.** да осигури честота на сметосъбирането и сметоизвозването на твърдите битови отпадъци, включително на смесените отпадъци, от урбанизираните територии на община Гоце Делчев - съгласно техническото предложение и техническата спецификация и при съобразяване на издадената през съответната година заповед от кмета на община Гоце Делчев за централните градски части на основание чл. 63, ал. 2 ЗМДТ.

**4.5.** да осигури цялата техника и оборудване, съгласно техническата спецификация, необходима за извършване на дейностите, обект на настоящата процедура, към датата на подписване на договора.

**4.6. ИЗПЪЛНИТЕЛЯТ** се задължава да извършва своевременно и качествено описаните в настоящия договор работи, като осигури необходимите за целта персонал, специализирани машини и съдове за отпадъци.

**5. (1)** В 7-дневен срок от сключване на договора с ИЗПЪЛНИТЕЛЯ, същият следва да представи детайлна Транспортна схема и график за транспортиране на отпадъците поотделно за гр. Гоце Делчев и населените места, включени в предмета на договора. Същите следва да съответстват на Работната програма, предложена от ИЗПЪЛНИТЕЛЯ. Транспортната схема и графикът за транспортиране на отпадъците подлежат на одобрение от община Гоце Делчев. Одобрените Транспортна схема и график за транспортиране на отпадъците стават неразделна част от настоящия договор. Транспортната схема и графикът за транспортиране на отпадъците се актуализират ежегодно предвид заповедта на кмета на община Гоце Делчев, издавана на годишна база на основание чл. 63, ал. 2 ЗМДТ за определяне на границите на районите на община Гоце Делчев, в който е организирана услугата „Сметосъбиране и сметоизвозване“.

**(2) ИЗПЪЛНИТЕЛЯТ** се задължава В 14-дневен срок от подписване на настоящия договор да въведе система за събиране и извозване на твърди битови отпадъци, включително смесени отпадъци, образувани от домакинствата в община Гоце Делчев, свързана с използване на специализирани автомобили за сметосъбиране, пригодени за обслужване на съдовете с необходимата вместимост за обслужване на контейнери тип „Бобър“ и кофи от 110 л.

**6. ИЗПЪЛНИТЕЛЯТ** се задължава да не извозва отпадъци на други места, освен на посоченото в т. І., 2 от настоящия договор място.

**7.** **ИЗПЪЛНИТЕЛЯТ** се задължава да спазва предложения от него Срок за реакция при нужда от подмяна на дефектирал съд за твърди битови отпадъци, включително смесени отпадъци, от урбанизираните територии на община Гоце Делчев, от **................. (..............................с думи) календарни дни**, считано от получаване на уведомление от Възложителя, съгласно Техническото предложение за изпълнение на поръчката на изпълнителя - Приложение №2 - неразделна част от настоящия договор. Срокът за реакция при нужда от подмяна на дефектирал съд за ТБО, включително смесени отпадъци, от урбанизираните територии на община Гоце Делчев, представлява срокът, който започва да тече в момента на уведомяване на **ИЗПЪЛНИТЕЛЯ** от страна на **ВЪЗЛОЖИТЕЛЯ**, за наличието на съд, който има дефект и не може да се използва по предназначение, и приключва в момента, в който на мястото се постави нов съд за събиране на отпадъците.

8**.** **ИЗПЪЛНИТЕЛЯТ** е длъжен да спазва минималната честота на събиране на отпадъците, определени в Техническата спецификация и Техническото предложение.

9**.** **ИЗПЪЛНИТЕЛЯТ** се задължава при извършването на предоставената му дейност да спазва всички хигиенни, противопожарни и други изисквания /за опазване на околната среда, охрана и безопасност на труда и др./, като носи отговорност пред съответните органи.

**10. ИЗПЪЛНИТЕЛЯТ** няма право да прехвърля правата, задълженията и отговорностите си по този договор на трети лица.

**11.** **ИЗПЪЛНИТЕЛЯТ** се задължава да сключи договор/и за подизпълнение с посочените в офертата му подизпълнители и да представи оригинален екземпляр на **ВЪЗЛОЖИТЕЛЯ** в срок до 3 дни от сключването на настоящия договор……………...

**12. ИЗПЪЛНИТЕЛЯТ** се задължава да не разпространява по никакъв начин сведения и факти, станали му известни при изпълнение на настоящия договор, в срок до една година от датата на изтичане на срока му, а именно: от информационната система на Възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи.

**V. ЦЕНА, НАЧИН НА ПЛАЩАНЕ, САНКЦИИ**

**1. Общата стойност на договора е в размер до .................... (.................) лева без ДДС, или в размер на .................................. (..............) лева с включен ДДС.**

**2.** Цените за изпълнение на отделните дейности по договора са съгласно Ценовото предложение на **ИЗПЪЛНИТЕЛЯ**, което е неразделна част от настоящия договор:

|  |  |  |  |
| --- | --- | --- | --- |
| Видове дейности | Единица мярка | Цена в лв.за 1 месец (без ДДС) | Обща цена в лв. за 36 месеца (без ДДС) |
| 1. Събиране и транспортиране на отпадъците до съоръжение за третиране, включително измиване и дезинфекциране на съдовете за отпадъци, когато такова е извършено, но не по-малко от 2 (два) пъти годишно, в т.ч.: |  |  |  |
| град Гоце Делчев | - |  |  |
| с. Делчево | - |  |  |
| с. Мусомища | - |  |  |
| с. Добротино | - |  |  |
| с. Попови ливади | - |  |  |

**3. ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на конкретно извършената работа за изтекъл период от един месец по приетите единични цени на услугите, съгласно ценовата офертата на **ИЗПЪЛНИТЕЛЯ**, неразделна част от договора, и представяне на документите съгласно следващия параграф, с който се приема и потвърждава изпълнението на съответната част от услугите по договора за периода.

Отчитането на извършените дейности се извършва от Изпълнителя до 10-то число на месеца следващ изпълнението с представяне на следните документи:

-Протокол за извършени дейности, който включва: видове дейности, количество събрани и транспортирани отпадъци. Протоколът се изготвя в два екземляра и се подписва от изпълнителя и представители на Възложителя.

- Акт за установяване на извършените и подлежащи на заплащане видове работи, в който подробно са описани извършените услуги за периода (по вид, количество извършени дейности, (които включват брой и вид съдове) и съответната единична цена за дейността на Изпълнителя).) . Актът се изготвя въз основа на двустранно подписаните протоколи и остойностяване на извършените дейности по цени определени в договора. Актът се изготвя в три еднообразни екземпляра (два за Възложителя и един за изпълнителя) и се подписва от изпълнителя и от упълномощени представители на възложителя.

-Документ, издаден от Оператора на Регионално депо за неопасни и инертни отпадъци за количество на депонирани битови отпадъци за отчетния период.

В случаи на констатирани недостатъци в работата на ИЗПЪЛНИТЕЛЯ през съответния период, страните отразяват това в протокола и записват конкретни мерки, с които да бъде коригирано неизпълнението, ако това е възможно. ВЪЗЛОЖИТЕЛЯТ не дължи плащане за услугите през съответния период, докато или ако не бъде подписан протокол за приемане на работата без забележки. В случаите, в които е невъзможно неизпълнението да бъде коригирано, ВЪЗЛОЖИТЕЛЯТ подписва протокола със забележка към приемане на изпълнението и начислява неустойка в размерите по т. 5 по-долу за констатираното непълно, забавено или лошо изпълнение. Неустойката се удържа от възнаграждението на ИЗПЪЛНИТЕЛЯ за съответния месец.

4. Конкретното възнагравдение за съответния месец ще се определи на база отчетените в актовете вид и брой обслужени съдове като стойностите не може да надвишават предложеното месечно възнаграждение в ценовата оферта.

**5.** Цените, посочени в V.2. от настоящия договор са окончателни и не подлежат на промяна, освен в случаите на чл. 43 от Закона за обществените поръчки. Заплащането се извършва по банков път с платежно нареждане по сметка на **ИЗПЪЛНИТЕЛЯ**:

|  |  |
| --- | --- |
| **Банка, адрес** |  |
| **BIC** |  |
| **IBAN** |  |

При промяна на банковата сметка, **ИЗПЪЛНИТЕЛЯТ** е длъжен в тридневен срок от промяната да уведоми **ВЪЗЛОЖИТЕЛЯ**, като при неизпълнение на това задължение **ВЪЗЛОЖИТЕЛЯ** няма да носи отговорност за забавени плащания.

**5.** В случай на неизпълнение на работите от страна на **ИЗПЪЛНИТЕЛЯ**, удостоверени с протокола по т. 3 от страна на **ВЪЗЛОЖИТЕЛЯ**, се начислява неустойка, която се удържа от възнаграждението на ИЗПЪЛНИТЕЛЯ, дължимо за съответния период, както следва:

а) при неизпълнение на предписания на Възложителя - 500 лева.

б) необслужен съд по т. ІV, 11 - 50 лева на съд.

в) лош външен вид и неизправно състояние на съд - 10 лева на съд.

г) при неизвозване на отпадъците, в случаите на раздел I, т.2 от договора - 2000 лева за всеки отделен случай.

д) при неспазване на срока за подмяна на повреден съд – 10 лв. на съд.

е) при забава в изпълнение на договора и приложенията към него - 5 % от възнаграждението за месеца, в който се е проявило неизпълнението.

ж) при забава в отстраняването на съд извън срока за реакция съгласно техническото предложение - 50 лв. на съд за всеки ден забава.

з) при друга форма на неизпълнение на задължение по договора - 10 % от възнаграждението за месеца, в който се е проявило неизпълнението.

Намалението се извършва кумулативно чрез сумиране на нарушенията, което се отразява в месечен протокол по т. 3 по-горе на оправомощените от **ВЪЗЛОЖИТЕЛЯ** длъжностни лица.

**6.** Месечната стойност на сумата по т.V,2, след приемане на работата по начина описан по-горе или намаляване на възнаграждението поради констатирано неизпълнение, се заплаща в срок до 30 (тридесет) календарни дни след подписване на протокола по т. 3 и получаване от страна на ВЪЗЛОЖИТЕЛЯ на издадената от ИЗПЪЛНИТЕЛЯ фактура и документите по т. 8 по-долу, ако е приложимо.

**7.** При забава на плащането **ВЪЗЛОЖИТЕЛЯТ** заплаща неустойка в размер на 0,01 % /нула цяло нула и един процента/ от дължимата сума за съответния месец за всеки ден закъснение, но не по-вече от 5% /пет процента/ от цената на договора за съответния месец.

**8.** Когато **ИЗПЪЛНИТЕЛЯТ** е сключил договор/и за подизпълнение, **ВЪЗЛОЖИТЕЛЯТ** извършва окончателно плащане към него, след като **ИЗПЪЛНИТЕЛЯТ** представи доказателства, че е заплатил на подизпълнителя/ите изпълнените от тях работи.

**9.** Когато **ИЗПЪЛНИТЕЛЯТ** е сключил договор/и за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя/ите.

**10.** При настъпило трайно намаление на обема на работа (количеството отпадъци, взето предвид при обявяване на обществената поръчка, въз основа на която е сключен договора), доказано от възложителя, за всяко полугодие спрямо предходното полугодие, цената по договора се намалява пропорционално на настъпилото трайно намаляване на обема на работа.

**VІ. ГАРАНЦИЯ ЗА ИЗПЪЛНЕНИЕ**

**1.** При подписване на договора **ИЗПЪЛНИТЕЛЯТ** представя гаранция за изпълнение на задълженията си по него в уговорените за това срокове, вкл. и за гарантиране на качество на извършените дейности, предмет на договора, в размер на **………… лева, представляващи 2 % (два процента)** от стойността на договора **без ДДС**. Гаранцията за изпълнение на договора е със срок на валидност, който е не по-кратък от срока, посочен в параграф II от настоящия договор.

**2.** Гаранцията за изпълнение се освобождава в 30 /тридесет/ дневен срок след изтичане срока на договора.

**3. ВЪЗЛОЖИТЕЛЯТ** има право да усвои изцяло или част от гаранцията за изпълнение на договора при частично неизпълнение на задължения по договора от страна на **ИЗПЪЛНИТЕЛЯ**, включително при възникване на задължение от страна на **ИЗПЪЛНИТЕЛЯ** за плащане на неустойки.

**4.** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията за изпълнение на договора се задържа изцяло. Това не освобождава Изпълнителя от отговорност за неустойки, търсени от Възложителя по общия ред.

**VІІ. НЕПРЕОДОЛИМА СИЛА**

**1.** Страните по договора не носят отговорност и не си дължат неустойки, в случаите, когато забавата или неизпълнението на задължение по договора е в резултат на непреодолима сила.

2. Непреодолима сила е непредвидимо или непредотвратимо събитие от извънреден характер, възникнало след сключване на договора, което е извън контрола на засегнатата страна и не може или не би могло да бъде предотвратено, избегнато или отстранено от която и да е от страните по договора.

3. Страната, която не може да изпълни задължението си поради непреодолима сила, уведомява за това другата страна в седемдневен срок от настъпването на това обстоятелство. След отпадане на събитието същата страна уведомява другата за готовността си да продължи да изпълнява договорните си задължения в срок от седем календарни дни от отпадането.

4. Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила. Ако непреодолимата сила трае толкова дълго, че някоя от страните вече няма интерес от изпълнението, то същата страна има право да прекрати договора с писмено уведомление до другата страна, след уреждане на финансовите взаимоотношения.

5. Изпълнителят трябва да търси всички разумни алтернативни средства за изпълнение на задълженията си по договора, на които непреодолимата сила не пречи, освен ако друго не е указано от Възложителя в писмен вид.

**VІІІ. ПРЕКРАТЯВАНЕ НА ДОГОВОРА**

**1.** Настоящият договор се прекратява в следните случаи:

-с изтичане на срока за изпълнение;

-по взаимно съгласие на страните, изразено в писмена форма;

-по силата на влязъл в сила съдебен акт за обявяване недействителност на договора.

-при виновно неизпълнение на задълженията на **ИЗПЪЛНИТЕЛЯ** по договора, **ВЪЗЛОЖИТЕЛЯТ** може да прекрати договора едностранно и без предизвестие;

-при обявяване на **ИЗПЪЛНИТЕЛЯ** в несъстоятелност или при откриване на процедура за обявяване в несъстоятелност или ликвидация;

-при прекратяване или преобразуване на юридическото лице на **ИЗПЪЛНИТЕЛЯ**, освен при съгласие на **ВЪЗЛОЖИТЕЛЯ** за продължаване на договорните правоотношения с правоприемника;

-при възникване на непредвидими и непреодолими обективни обстоятелства за изпълнение на договора, страните могат предсрочно да прекратят договора, без да си дължат обезщетения;

-**ВЪЗЛОЖИТЕЛЯТ** може да прекрати договора едностранно и без предизвестие, ако в резултат на обстоятелства, възникнали след сключването му, не е в състояние да изпълни своите задължения.

**2.** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

- Забави изпълнението на някое от задълженията си по договора с повече от 10 (десет) календарни дни;

- Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

- Бъде лишен от и/или бъде прекратена Регистрацията му по чл. 35, ал. 3 ЗУО за съответните видове отпадъци и/или дейности от предмета на поръчката.

**ІХ. ДОПЪЛНИТЕЛНИ РАЗПОРЕДБИ**

**1.** За случаи, неуредени с клаузите на настоящия договор, се прилагат разпоредбите на Закона за обществени поръчки, Търговския закон и другите действащи нормативни актове в Република България.

**2.** Споровете се решават по споразумение, а при невъзможност – по съдебен ред по седалище на **ВЪЗЛОЖИТЕЛЯ**.

**3.** Нищожността на някоя клауза от договора или на допълнително уговорени условия, не води до нищожност на друга клауза или на договора като цяло.

**4.** Страните по настоящия договор ще решават спорове, възникнали относно неговото изпълнение по взаимно споразумение, а когато това се окаже невъзможно – по съдебен ред.

**5.** При промяна в законодателството, уреждащо събираното и третирането на битовите отпадъци на територията на **ВЪЗЛОЖИТЕЛЯ**, както и други регламентирани дейности с тях, настоящият договор се изпълнява спрямо измененото законодателство, освен в случаите, когато изменението води до противоречие със забраната за изменение на договора по реда на чл.43 от ЗОП.

**6.** За неуредени въпроси в настоящия договор се прилагат разпоредбите на действащото гражданско законодателство на Република България.

Неразделна част към настоящия договор са:

- Техническа спецификация - Приложение №1;

- Техническо предложение за изпълнение на поръчката и Работна програма към него - Приложение №2;

- Ценово предложение - Приложение №3.

Настоящият договор се сключи в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ………………………..**  **ИЗПЪЛНИТЕЛ:………………**

**Кмет на Община**

***Н-к отдел “Счетоводство“***

***Съгласувал:***

**…………………………**